gentaiscool/nusaparagraph_emot huggingface dataset:
Oreng jiyah mon bengal asalkan sopan pasteh ehormaten ben preng deripada bengal taph lok andik andep asor, tapeh mon bedeh oreng neng-ngenneng e kennengan anyar se lok akebbih sama sekaleh riyah oreng laen deddhi bingong preng jiyah lakakr le somobong apa lok endek agabung. padahal bisa deddhi oreng deiyeh jiyah nengengenneng margenah takok ejellingoon oreng ben lok nyaman bedeh neng kennengan anyar. Apapole pas oreng neng kassah  mon ejelling riyah bisa ekocak nyeget pasteh sajjen takok pas terro se anyah-tanyah. Kadeng gebey atemmo bein gilok sampek atabayh le ngetter kabbhi bhedhen pas aherrah se ekocaklok jellas.  Mangkanah mon ebdeh neng kondisi deiyeh riyah maggih diddhik kodhu bengal. 

Emotion: fear
Pegghel mon enga' bakto ghi' dhaddhi aktivis kemahasiswaan e Pamekasan (Mekkasan) engko' noro' rapat bagina bhantowan Masjid ban Pondhuk se bhantowanna 10 - 15 juta. Lakona ghun nyurvei ban ajaga jhalanna bhantowan se toron ka kennengngan se elakona dari ada' kantos mare. Bakto jiya jata dari organisasi kemahasiswaan ban pemuda settong ebang kalaban gaji sataon. Samarena rapat, ngesse'e daftar tamoy engko' mole, ban la aromasa bhkal andi' kalakowan se masenneng. Tape lebat saminggu pas senior temmo ngoca' jha' lakona malessowan ban laenna. Pegghel sara engko' polana ta' ala-bala ban amaen budi. Dalem ate terro ca'-ngoca'na ka sepate' jiya, korangajhar ban salaenna.

Emotion: angry
Ghebey visa bhagusseh nyareh toah ekadek neghereh se e detengin ghik kodhu visa apah njek. Polanah beberempah neghereh bedeh se ngijinaghi oreng Indonesia masok negherenah tanpa parloh visa, kadik Malaysia, Singapura, bik Maldives. Mon ghilok andik paspor seghilok eng, maka kodhu dhulih ngurus. Durasi ngebeyyeh minimal 3 bulen seghilok eng mangkat. Tips se nomer duwek, ngebey daftar rencana destinasi wisatanah. Bennyak eng informasi se bedeh neng internet maghempang oreng ghebey nyareh taoh destinasi destinasi wisata se terro e detengin neng luar negeri. Bisa jiah arghe kennengan masok, jarak deri kottah, otabeh peleyan transportasi. Selaen jiah riset ghebey hotel apah se cocok, kuliner se wejib e rassaen, ben laennah.

Emotion: happy
Amargha se elakoneh reng Madhura jareya bannyak hubungannah sareng ka aghamaan tantonah se paleng mayoritas ghi aghama Islam, daddhinnah reng Madhura jareya manorot kulah cek fanatikkah manabi ngaddeg aghin acara ka aghamaan, tapeh ongghu reh loar biasannah. Manabi neng Madhura jareya lok aseng sareng dhabuan Konjengan otaba a selameddhen. A selameddhen ka'dhinto biasanah e laksanaaghin sareng oreng se ghaduwan hajat otaba mejer janjih tor hajat se la ampon e makbulin. Badannah salamdeddhen jareya ghi salah settongah tantonah a sedekah se kaduwa' manorot kulah ghi kabersamaan ban areng sareng jariah se larang regghennah. Acara neka jarang etemmoen neng Bhangkalan kottah, se badha nek coma pan saponapan dhisah bein.

Emotion: fear
Bakto bada lalampa'an e Jakarta engko' nompa' pesawat dari Sorbhaja. Tape bakto abaliya ka sorbhaja arapa tiket pesawat tasengsal neng e hotel, engko' enga'en bakto la dapa' ka bandara. Aherra engko' dhuli abali pole ka hotel atanya ka palako edissa bha' ngatela'a ettas plastik, ontongnga etemmo. Mangkat pole ka bandar kalaban ru-kabhuru tape bakto la dapa' pesawatdha la ngabbher. Pekkeran lablesso kabbhi bada, honor se dari lalampa'an-lalampa'an ghun kop-cokop ka sango. Aherra kalaban tapaksa melle tiket pole, ban gut-ngonggut e korse ta' ajhajhan. Abit sara rassana mon tos-dantosan ta' ghellem dapa' ka baktona. Tape alhamdulillah aherra bisa dapa' ka Sorbhaja keng nangghin menta kereman pesse dari kanca se bada e Madhura kaangghuy eghunaaghi ngakan ban mole e Madhura ghabay nyewa motor ngangghuy aplikasi Go-car.

Emotion: surprise
Bedeh beberempah alasen arapah seseoreng bhagusseh nabung dhibik ghebey le - melleh bhereng. Pertama jiah rassah bangga. Rassah bangga riah akadik sittong pencapaian se bisa muasaghi egonah abek dhibik jhek abek dhibik bisa melleh sesuatu se e katerroen. Keduek, melleh bhereng ngangghuy pessenah dhibik le pasteh andik perassaan eman. Misallah seseoreng nabung beberempah areh otabeh minggu ghebey melleh sesuatu. Sesuatu jiah bisa e kaemanin sarah ben e rabetin marghenah ngaselaghi pesse ghebey nabung jiah lok ghempang. tebhenah teppak le e kolle, bhereng se e katerroen ngebey perasaan dheddhih bhunga sarah. Kadik sittong pencapaian bisa se bisa e lakonen secara lok ghempang.

Emotion: happy
Neghara se maju ka'dhinto anapah ghi manabi ngantri sadhajana bisa tertib tor lok padeh bot nyerobot kennengannah reng laen. Sebab e neghara tartanto neka ngantri daddhi sala settong hal se kodhu e telatene ban e tengale lebbhi dhalem pole sopajha manossa ban masyarakat neng dhissah lebbhi tarator. Melannah dhari paneka sampeyan kodhu nengale neghara maju akadhi Jepang, se e ka'dhimah tata tertib jareya duh cek e laksana aghinnah jaruah sareng masyarakatah. Daddhi manabi neng dhissah neka lok akadhi se e jhelling neng negharannah kita. Manabi ngantri ghi ngantri, lok toman bot nyarobot sebab neka etika ban sala setong tata tertib se wajib e jhaga.

Emotion: angry
Takerjhat polana tao panyaket apa se teppa'en ekaandi' jha' ra-sara ghallu, ajiya se mala sajan marentek ban nambai panyaket se laen. Bakto tang sapopo sake' bato ginjal orenga rentek ban ta' bisa narema kabada'an aherra dhala para' mateya. Tang sapopo jiya mala dhala matoro' ana'en ka binina polana la aromasa ta' kera odi' pole. Tape bakto la epayakin maso tan-taretan orenga olle jhembhar. Bakto la jhembhar, ngakan nyaman pas ngenom la'ang, jhukemmi sara entar ka jiddeng. Arapa bakto entar ka jiddeng se akemmiya sake sara pas kalalowar bato, tape orengnga para' robbhuwa tadarina sake'. La mare jiya bisa jhagha pas abali oni (sehat pole) pas terros tada' sake' ra'-para'. Mangkana takerjhat reya jha' bharengnge maso pekkeran se acem-macem ma'le ta' sajan sara.

Emotion: surprise
Bhakto arassah duh cek abiddeh melanah ulah kodhu ngalakone hal se jhubek ban aneka kodhu lakaoneh neng dhalem dhunyak kalakoan ryah. Arassah manabi ningghal aghin bhejeng kalamon bedeh acara peteng padahal neka sala settong hal se mongkar rassannah duh cek berre'eng. Melanah kalakoan se kulah lakoneh jareya lakaran bhagian dhari cara kulah ngodi'in kaloargha ban tan tretan sadhaja, namong kalakoan kulah segghut ningghal aghin bhejeng. Kulah rassannah takok ban lok nyaman ongghu manabi kulah ngakan hal se lok sae ban dhari pesse se lok sae jughan. Dhari jareya kulah bisa nengale antara dunnyah ban akherat se kulah sareh, berre' rassannah neka lok pang ghampang ngaleppas.

Emotion: fear
Enga` se e jellasaghi neng sabellunna mun operasi riya ekopengnga oreng sapa bhai la ta` nyaman, tape ye beremma pole tindakan terakhir epasteaghi endi` tingkat keberhasilan se raja. Sakonne` bannya` paste deg deghan, apapole oreng se paleng semma` enga` keluarga. carana maelang kabater ben ate se posang ye ruwa pabannya` dhuwa de` se kobasa. pa bhai neng dunnya riya kabbhi bisa odi` ben mate polana Allah. Oreng sehat bhai bisa mate, ta` tentu reng sake` se operasi ye bisa mate. Mun la takdirra salamet, maseh beremma bhai ye inshaAllah bhakal salamet, tape mun la jhet mateya ye paste mate. Jhe` ambu adhuwa sampe ate ongghu tenang. Kaduwe` ye mekker se positif. maseh mun la operasi ruwa kodhu matenang ben dhuwa bi` pasrah ka Allah.

Emotion: fear
Cila la lulus dheri SMA. Satiyah ghi' nyiapaghi se masokah ka kuliahan. Cila la norok 3 ujien ning 3 kampus se laen. Bherik riyah pengumuman 2 kampus se la e toroken Cila. Cila tak lulus ning 2 kampus riyah. Cila cek seddinah polanah la apangrasah ajher se rajen ben rang-rang amain, tapeh ghik tak lulus. Berik cila sempet nangis polanah tak lolos riyah. Cila pas ngakan bakso ghebey ngibur abe'en dhibik. Satiyah cila la tak pateh seddi maskeh mon ghi' engak cila pangghun murung ben tak pateh ceria. Cila kareh nantos sittong kampus se ghitak pengumuman riyah. Cila cek ngarepbeh dhek kampus sittong riyah. 

Emotion: sad
Mun gi` kanak se omorra ebabah tello taon alias Batita ba` nyoba`. ta` tao apa se ekakan pokok bede neng ade`na maste ecamak. Jhe` apa jeriya kakanan otabe benni kakanan ye pagghun epamaso` ka tanangnga. jeriya terro taoa apa ye bisa ekakan apa enje`. Mun ta` nyaman ye bhakal epaluwa, tape mun nyaman ye ekakan bhai, maseh kakanan ruwa bisa ekakan, apa ye bau apa gheddhe`, pagghun bhai. Ariya ye nyamana reng tua kodhu ampo ngontrol sekitarra ma` le anakna ta` ghampang ngakan. Biasana mun engko` lambe` pas nganjhu anakna tang Ghuru, engko` maste ngoca` "mara bejhi` jhe` kakan, yek yek" langsung ekala` dari tanangnga biasana. Misal manisan se gheggher ka beddhi otabe tanah pas la abit, ye langsung ebuang bi` engko`. 

Emotion: disgusted
Rengngi` ye salah settong golonganna serangga se bahaya ka oreng. Rengngi` riya kakananna ye darana manossa otabe keban. Polana rengngi`, manossa bisa sampe` maso` romah sake`. Contohna mun ekekke` be` rengngi` aides, bisa asababaghi panyake` demam berdarah. Panyake` riya rengngi`na se bebini`. Aslina bejhi`, tape mun bannya` ghellu rengngi` ye mabhellis panengnga ngacuweng e kopeng. Riya se oreng ta` senneng pas tedung, aganggu kanyamanan reng tedung. Mun ta` ngacuweng ye ngekke` pas dhul bhindul abe`na. Tape repot kiya mun la ekenning pas mate aghaggharan e lantai, bejhi` se ngabes pas bannya` se mate rengngi`na. Mangkana kodhu perhateaghi kabhersean bengko dari serangga.

Emotion: disgusted
Kulah toman gagal, rassannah jareya lakar la sakek. Bisa maghabay stress ghi bisa, ca'en sapah lok bisa. tapeh kulah bedeh carah sopajha jareya lok bisa maghabay stress salanjhanga. Se pertama, loppaen saghalannah se bedeh neng pekkeran ban istirahat sakejji'. Sampeyan bisa ngalakoneh tedhung se kejjhi' ben meddem sakejjhi'. Coba' tedhung carannah tentara manabi lok bisa tedhung. Se kadhuwa' nngaluabhin emosi, manabi sampeyan terro a tuwat otabah terro ngamogghe silakan jha' sampek e ampet amargha hal jareya bisa masakek badhan dhibi'. Se katello', lakoneh hal se positif ban bisa masibuk badhan dbi' sopajha lok mekkeren masa lalu jareya pole. Enga' ghi, bhakto jareya neka a jhalan jha' sampek ambu jjhalannah sampeyan.

Emotion: sad
E cokoco mun pera` nyamana tang Bapak, Ebok otabe se biasa e lingkungan bengkona nak kanak kene` ye ta` arapa. Jhe` ghampang ngoso`an kiya dhaddhi oreng. Ye mun ta` ekoca` nyamana reng tua, ye masak ekoca`a nyaman reng tua laenna. Ye kan? Co ngoco mun tager esoro ngalakone bharang se jhube` otabe dhusa ye jhe` ende`. Enga` kadhddhian se bede e Jawa Barat nak kanak SD esoroh berhubungan ben koceng. Ma` bisa wa. Beremma reng tua ben ghuruna se ngabase odi`na bhan are, mask ye ta` ekontrol nak anakna. Ariya kiya fungsina ghuru ben reng tua jhe` sampe` bi` saporana ye abe` kabbhi parlo ajhar ka kadhaddhian riya. Anak panengnga tetapanna se Kobasa,.

Emotion: fear
Teppak kulah entar ka romannah tang Mba se bedeh neng Subang jareya rassannah lakaran duh cek takok eng melanah romannah nekah lakaran la alas sadhaja ban petteng sarah, keng cokop e terrangaghin sareng dhemar coccong. Melanah dhari jareya kulah samangken pagghun ngarassaen takok manabi teng petteng sebab lamabannah teppak ngenep neng romannah Mba neka badha kadaddhian se maghabay kulah takok. Daddhina jareya bedeh settong makhlok se alos neka kok nakok en kulah lajuh kulah pengsan ban sampek samangken manabi bedeh teng petteng kulah neka ngetter ban bisa tapegghe nengalennah epon. Sebab kulah ngarassaen trauma se rajeh bhakto jareya ban sampek samangken.

Emotion: fear
Kulah neka lambannah toman nengale pocong teppak entar le elleh ke toko pas lebhet neng koburen. Lakar salanjhanga tang roma neka semak so kobhuren, hi teppak a jhalan kulah meng grmeng man dek remman. Ghu taonnah neng bungkannah keddheng ruah bedeh te pote naddeg ban robannah petteng acelemodhen. Kulah langsung ngejjhit sarah ban tak kobasa paapah. Lajunnah kulah meddem sareng ajhalan lok man den remmah, Kulah epon langsong buruh meber sambih ka takok'an jareya  ban ngetter pucet jaruah acorak parak mateah. Kulah ghaduwan cara sopaja bisa lebbhi tennang pole, langsong abecco sokonnah, ngenom aeng tor pabennyak mecah duweh selamet bein male lok e rok toroen.

Emotion: surprise
Mon dhelem sittong roma benyak anggota keluarganah pasti bede bhein se elang. Biasanah peralatan pribadi riyah bede kennengannah dhibik. Tapeh kaddheng bedeh momen mon peralatan jiyah einjhem oreng laen. Misallah jaket einjhem adek. Kaddheng bhereng riyah tak se pabelih ka kennengannah. Bhereng se tak epabelih ka kennengennah riyah se maghebey elang. Mon bedeh bhereng elang, coba pas atanyah ka ebok otabeh emba se biasanah abhersean roma. Oreng se sering neng roma biasanah lebbi taoh ben hafal e dimmah kennenganah bhereng riyah. Mon bhereng bedeh ning kennengan se tak seharusnya, bhurung ebok ben emba riyah tak taoh. Mangkanah nyabek bhereng ka kennengennah riyah penting sarah makle mon bhuto tak re-sarean. 

Emotion: happy
Oreng se ngobu koceng riyah salah settong se ngebey males kadheng, kemmenah ben taenah koceng riyah cek becengah sarahakaden semmo pesing deiyeh beunah ben nyengak cek saranah sampe deri jeuh bein kadheng keciom.  Tapeh le jiyah resikonah se kodhu ekalak mon oreng terro ngobu koceng apapole neng romanah. Deddhi meskeh koceng riyah muwanah raddin genteng, tapeh pagghun bein taenah lok genteng ben beceng. Mangkanah se kodhu elakoneh kodhu rajin merseh'en kandheng otabe kennengan konceng riyah, ben bisa melleh paser khusus gebey kennengan taeh ben kemmenah. Polanah koceng riyah lakar biasanah ataeh ben kemme neng paser. Mon paser jiyah serebg egenteh paleng enjek bisa ngorangen dek beunah taenah koceng se ngebey bejik.

Emotion: disgusted
Teppak edhinaagih kedibik neng romanah bik bapak ben ebhunah Rima dek tahlilan tretannah neng semmak'en romanah, rah-kerah parak bektoh adzan isyak bedeh oreng se tak ekenal tok-noktok neng labeng romanah. Rima pas ajelling deri budinah gorden jendelan romanah. Polanah lok ekenal, Rima lakar sengaja lok nyambit ben lok bukkak agih labeng romanah. Keng apessah, labeng jiyah loppaen lok ekonci aherrah oreng jiyah masok pas terro ngecok'ah TV neng romanah, Rima tekerjet pas langsung atowat. Ngeding Rima atowat oreng jiyah norok tekerjet pas ngalak todik deri jakettah. Rima takok sampek nanges, aherrah Rima ngerelaagih TV nah ekecok kor bhedhennah Rima selamet lok elokaen bik todik gellek.

Emotion: fear
Teppak jaruah ateh rassanah dag dig dug melanah kulah mennang undian olle kulkas dua' pintu. Adoh, rassah senneng se paleng aregghe melannah kulah lok toman olle gratisan se paleng Rajeh. Bakto aneka lakar pas preien 17 Agustusan ban bedeh lomba jaruah tapeh e undi ban kodhu noro' jhalan santai ghellun. Melannah dhari paneka, akherrah kulah norok ban san e sebbhut e nomer pertama tang nomer lajuh olle kulkas dhua' labhang. Kulah langsung ngejjhit ban e tengale sareng bannya' oreng. A sojud ongghu sebab regghe kulkas jareya lakar le larang ban pole kulah bhakto neka lok ghaduwan kulkas. Badha se kulkas namong la ampon rosak jaruah soallah la ampon lebbhi dhari 20 taon abhereng kaloargha kulah. Alhadulillah poko'eng.

Emotion: surprise
Sittong bektoh engkok entar mangkatteh pramuka neng sekolaan. Siang jiah engkok tenyeddhe ben ebok teppak adek neng roma. Engkok tangngeh sang le parak bektonah masok abheris dheddhih dhibuh se ayap siap. Engkok dhele lok pake mandih sakeng kebhurunah. Teppak aseragaman, engkok bhingong nyareh pin pramuka lok e temmoh. Sala mon lok ngangghuy atribut lengkap ampo e hukum berrek ben soro mejer denda. Kadheng mala e berrik tandhe. Mangkanah jiah engkok se panik nyareh pin se kennek eng kadik pakoh pajung rassanah nangesseh bhein. Sang le parak nanges pinnah pas e temmoh sep nyelesep neng mejeh belajar. Engkok cek bhunganah. E okom telat lok papah pokok lok dobel bik atribut lok lengkap.

Emotion: happy
Mon bada oreng ta' adhil jha' eddhebbhi, poko' la jha' ejabbhi ma'le aromasa jha' aba'en reya kalero. Contona mon bada dosen aberri' nilay raja ka na'-kana' se gendeng otaba se ta' toman maso' kuliah tape se lako maso' olle nilay kenni'. Oreng enga' jiya jha' arghai, mon katemmon la jha' sapa ma'le ta' sajan dhaddhi se alako ta' bhender mon parlo kepa'e ban sapeda otaba montorra kalaban settong sarat iya areya kita otaba aba'en lakar la bhender banni keng polana segghut ta' maso' keng der-mabhender karebbha dhibi'. Mon kake se ta' bhender ya la nengneng tarema kasalaanna. Jha' pas sampe' aba'-jhuba'aghi oreng. 

Emotion: angry
Ta` oros apa ye jeriya rombu se dari keban otabe taneman, mun taneman buang bhai ka songai, biasana bisa masubur ka songaiya, panengnga mun pera` tombuwan kan ghampang obussa, ye ta` marosak ka lingkungan kiya, tape mun rombu enga` kertas ben plastik kan abit nguraiya. Mangkana mun endi` lahan e bengkona obbhar tekka` ne` sakone`. Ececel. Kecuali jhet bede petugas se ngala` rombu, ye ta` papa dente` pas buang langsung, jhe` tompo` e dalem bengko, bisa dhaddhi sombherre panyake` cem macem. Salaen ruwa ye bisa dhaddhi sarangnga keban enga` lala`, belatung, tekos, coro ben bilis. Panengnga bannya`na rombu se atompo`. 

Emotion: disgusted
Olle hadiya reya lakar senneng sara ka ate, apa pole pas hadiya se ekaolle reya bharang se ekasennengnge otaba terro katemmonna maso oreng se ekakerrong ban bisa keya eyajhak ka kennengngan Jar-kalenjar se terro ekadatengna. Sapa'a bhai se olle hadiya bhakal bhunga ban perak sara, ta' towa, ta' ngoda pagghun senneng. Oreng se senneng mabhunga atena oreng bhakal epaghampang jhalan odi'en maso Allah. Mangkana setiya engko' ajhar mabhunga na'-kana' kene' kalaban segghut aberri' hadiya kalaban ngadhadhak. Otaba ta' ala-bala nyambi ana' ka romana tang rengtowa polana la kerrong. Hadiya reya bisa ghun aropa kadatenganna oreng se ekakerrong otaba apa'a bhai se mabhunga oreng.

Emotion: surprise
neng dhalam ajharan aghama islam neka pastenah e odhi' bhakal mateah ghi tretan. Daddhi manabi la daddhi manossah neka jha' sombong ghelun neng attas dhunnyah. Ghaduweh rssah takok se rajeh ka guste allah malar mogha olle ampunan se paleng rajeh sarah. Neng akherat mangken bhakal badha duwa' kennengan melanah neka sorgha ban nerakah/. Kita saongghuna kareh mele e dhimmah kita neka pantes bedennah neng dhuwa' pelean jareya. Kalbhan manabi rassah takok neka paste bedeh san le sekarat mangken tinggal kita bein se kodhu pebannyak carah atobat e ghu-ongghu ban aseppporah se jhe raje epon manabi lok terro takok ah pole. Sebab rassah takok jyah bedeh amargha iman kita jughan.

Emotion: fear
E bekto malem minggu fira ngajek emma apol-kompol neng kafe sareng kanca se laenna, fira ngajek neng kafe sedi’na romana emma. Amargha mare semmak maso romana emma, fira langsung ngoniih emma neng romana semarena langsung mangkat ka kafe. Dhepa’ na ka kafe ema ben fira langsung mesen kakanan ben minuman ben akompol maso cakanca se laennah. Ema ben fira langsung adhe-kandhe acararta jeman ghi’ asekolah. Kennengan kafenah sajen malem sajen rammih apapole malem minggu benyak na’- kana’ ngodheh apol – kompol bede se car- pacaran. E tenga dhe kandhe’em emma, fira ben kancana, bede salah sitong lakek nyaleh fisik ka emma reng lakek ngabele “ emma lempo” awallah emma neng-neng tape se lakek sajen ranying akhirra emma ngamok ka reng lakek tersebut amargha emma merasa terhina.

Emotion: angry
Tes CAT riyah andik 3 jenis soal. Nyamanah TWK, TIU ben TKP. TWK riyah kalanjengan dheri Tes Wawasan Kebangsaan, mon TIU kalanjhengan dheri Tes Intelegensi Umum mon TKP kalanjhengan dheri Tes Kepribadian. Biasanah se paleng ghemmpang dheri telloh riyah ning TKP polanah adhek jheweb sala bhender, tapek se bedeh kabbhi pelean jheweb andik skor point se en-laen. Katellok jenis soal riyah andik passinggrade se enlaen. Contonah engak passinggrade taon 2019, TWK minimal passingrade riyah 65, TIU 80 ben TKP 126 riyah. Kabbhi peserta se terro lolos ujien koduh olle nilai se minal padeh moso passinggrade se la e tantoaghi riyah. 

Emotion: happy
Egeddek ban eko'-tako'e epamaso'a penjara ban esomasiya maso lakena mantan pegawai kelurahan Karang Dalem Kabupaten Sampang se la bada e Dinas Sosial ban lakena jiya dhaddhi polisi. Ancemman ghella' marghana engko' audiensi parkara pajhak tana se epenta kelurahan ban se stookang naghi reng bini' jiya. Mare audiensi engko' eyolok ka romana polana lakena polisi. Dumasa' 14 taon majar pajhek PBB econgngo' neng kantor PBB koca'en ta' toman majar sakale. Aherra engko' audiensi ban mare jiya aherra engko' esomasiya ban ya jha' polana tada' se eyambhuwaghina engko' tako'. Jha' sakeng andi' oreng kowat bi' engko' eparkaraaghina kabbhi reng-oreng se ta' baras jiya.

Emotion: fear
Mara reng oreng, pasemma` ka aghamana bang sebang. Indonesia riya e kennal ben naghara se ajhungjhung aghama nomer settong. Bannya` sakone` oreng Indonesia riya ye asokkor.l Jarang bede trauma se ta` terro endi`e anak panengnga sake`na alahirraghi. Panengnga Mun tabeh semma` ka se Kobasa, oreng riya maseh sara ye tape e nikmati ben esokkore. Sa ruwet-ruwetta odi` paste bede solusina. Mun sakejjha`-sakejjha` tako` ye bile se majhua ben bengala pekkeranna. Tako` terros ben endi` trauma pade ben oreng se korang sokkorra. Mun sokkorra raja, paste odi`na tenang. Tako` apa enje` pas nengghu oreng sakara` contohna, ye pangghun biasa bhai orengnga. 

Emotion: fear
Lok kabbhi oreng bisa taoh ben ngerteh pengalaman sedih se toman hedeh alamin e delem odik. Tapeh bedeh beberempah saran ghebey deemmah nanganin situasi se seidh otabeh sossa. Pertama, ngocak dek oreng se hedeh percajeh. Ngocak bik seseoreng se hedeh percajeh bisa ngebhentoh hedeh ngerassah lebbi nyaman ben ngelangaghi beban se bisa pola hedeh rassaen. Ariah polanah marenah aceretah, seenjek eng hedeh ngerteh jhek hedeh lok kedhibik ngelebetin kesossaannah hedeh. Hedeh ghik andik oreng se ngedingaghi ben peduli dek abek eng hedeh. Polanah neng akherreh areh, se paleng penting jiah hedeh ghik andik reng oreng se ngancaen hedhe ben neremah abek eng hedeh deemmah bedenah.

Emotion: sad
Ta` maste kodhu ngojeg keban se bede e bengko angghuy bahan ghebeyenna manossa, bisa kiya angghuy bahan se alami. Pertama siapaghi tombuwan se bisa ngojeg serangga. Kaduwe` angghuy camporan aeng ben sabun. Sabun se e angghuy bisa sabunna ra koraan. Katello` se penting mun bede kennenganna rombu, totop rombuna. Mun rombu etotop, lala` otabe regghu ta` kera bede. Kaempa` pasteaghi tade` karena kakanan neng meja, mun ta` ngabi` bisa esabe` e kulkas. Kalema`, bisa kiya angghuy camporan jus babang pote se esemprotaghi ka kole`, ma` le tade` rengngi` aganggu. Kaennem, angghuy minyak kaju pote ma` rengngi` ta` negghep. Kapetto, angghuy buja pasar se bentukna ja raja pas etaburraghi ka lantai babah otabe epaddhu tembok. Ternyata bilis otabe serangga laenna ta` senneng ka bau bi` rassana buja.

Emotion: disgusted
Sampe' samangken kulah enga' sarah kadhinapah sohabat kulah dhibi' ngalak tang kalakoan ban a sekap dheng maghendheng ka kulah tanpa ngocap saporah sama sekaleh. Kulah enga' sarah bhakto neka, kulah ghaduwan lakoh ban abhereng sohabat paneka, ternyata jareya lok beccek ban neat ngalak tang lakoh sebab lakonnah jareah lakar neng bhang ambhang jaruah. Kulah lakaran lok nyana sama sekaleh arassah mempeh ghu becce'ah ka kulah namong ternyata manabi amoso sareng pesse neka kheanat ban nyake'en sekaleh. Kulah ghi coman nebbes eber ban cokop oneng bein kalakoannah se lok beccek nekah ban ngebey kulah ghaduwan ghambar se lok sae neng atasan kulah. Sampe' samangken ghi pagghun bhejik sarah.

Emotion: angry
Oreng manabi takok neka ghaduwan pan saponapan sacarah sopajha rassah takok jareah elang. Ghi lok elang sadhaja namong ngorangen jaruah rassah ka elangannah neka. Pan saponapan jughan oreng neka ghaduwan carah dhibi', sopajha bisa ngendali aghin rassah takok jareya. Rassah takok jareya bisa a korang melanah dhari cara, ngalateh pekkeran sopajha bisa ban jhau lebbhi tennang, otaba ngalakone hal se ghaduwan lebbhi sae. Ban carah neka sabenderrah jareya bedhe pan saponapan se ghaduwan hal se paleng penteng engghi ka'dhinto jha' sampek bedeh oreng se nga onenge kalabhan sampeyan nyoba' ngelangen rassah takok neka, sebab lok selamannah oreng bisanarema kabadhaannah panjhennengan sadhaja.

Emotion: fear
Da' na'-kana' jha' nai'an bhungkana dhuwa'. Polana ca'en oreng bada patoghuna. Patoghu reya setan se nengenneng e settong kennengngan esebbhut patoghu. Ebakto ngala' dhuwa' e jharat bara' bhender ongghu tang kanca ghagghar pas tananga langsong bilu'. Bilu'en reya sara dhaddhi bi' engko' dhuli esambi ka tokang pecet ma'le ta' sara. Aherra ghan jiya engko' tako' nai' ka bhungkana dhuwa' polana bada patoghuna. Nomer settong lakar bhungkana dhuwa' reya powa ta' enga' ka' bhungka'an se laen. Keng mon buwana lakar nyaman, ropana pada maso anggor Mon massa' celleng sara, keng se paleng nyaman reya dhuwa' buter. Buwana kenne' keng manis. Tape jiya tako' se ngala'a buwana polana mon pas labu pagghun potong biyasana. Mon ta' potong ya rogha.

Emotion: sad
Acorak kaula toman aceretah manabih kaula toman atemmoh artis Riafinola ghi. ? nak kanak neka lok percajeh wkwkwk. Sebab lok sadhajana oreng bisa atemmoh artis dhalam keadaan lastarenah konser. paleng la atemmoh neng panggung bein teppak acara. Tapeh kuleh ghaduwan taktik ban cara sopaja atemmoh artis papan attas ban bisa e ajhek foto san lastarennah acara. Se pertama, sampeyan kodhu mole dhibudih bein sopajha sampeyan bisa entar ka budinnah panggung ban atemmoh Riafinola tor ngajeg a foto. Sabennderrah sapah bein seh bisa. Se kaduwa', menta ijin pa sopan dha' penjagannah manabi la ampon dhateng dhari jauh kalabhan atemmoah artis jaruah. Sampeyan e pakon mole dibudih sebab pastennah artis jareya ghi' kes rengkes ban molennah dhibudih jugah. Daddhi sampeyan bisa a foto san teppak artissah nganggur ban sobhung lakonnah.

Emotion: happy
Engko' andi' kanca nyamana Izza. Izza reya segghut ebully otaba ecokoco maso Ulfa polana orenga jhuba', celleng. Polana neser engko' matennang ka Izza soro jha' kala' ate. Oreng reya kadhang ta' bisa anilay aba'en dhibi' ban ngangghep ena oreng laen amargha aromasa aba'en dhibi' samporna. Mangkana kita reya jha' congocowan oreng marghana ropa otaba barnana kole'. Ropa ban barnana kole' bisa eyoba kalaban obat otaba beddha' tape ate se raddhin ban bhaghus reya lebbi argha etembhang ropa. Manussa reya eceptaaghi pada ban tojjhuwanna kaangghuy bhaghus ka oreng laen. Oreng mon ngena manussa dhabuna ustad padana ngena se nyeptaaghi, mon la da'iya maka oreng reya ta' asokkor ban ajhungghalluwi se Maha Kobasa.

Emotion: fear
Bakto pokol 1 engko' soro mandi maso eppa' se asakola'a keng engko' ta' asakola'a aherra ngetek (oca' laen dari ngerrem) e budina roma. Bakto ngerrem engko' tada' oreng nemmo ya aherre dhala tatedung eseddhi'en kandhanga ajam. Gha-jhaghana pokol 2 ban egharassa abit sara se kol tello'a adantos ca-kanca tada' se moleya sakola. Engko' mon pas ka roma etemmo jha' ta' asakola ban paste eghighiri sampe' malem. Tos-dantosan kadhibi'dhala ghringghing se nyamana soko pas temmo bada kasa'en na'-kana' mole sakola. Olle samennit dari na'-kana' se lebat aherra engko' kalowar kalaban ate ngetek tako' etemmo jha' ngerrem keng ontongnga ta' etemmo maso eppa'.

Emotion: fear
E bhakto semester 3 kaula toman norok lomba dha' man kammah. Bhakto bhulann November ajyah kulah e pakon norok lomba Bisnis neng salah settong Universitas neng madhura. Akherrah kaula sareng tim norok perlombaan jariya. Perjuangannah masyaallah, molaen dhari kaula menta obheng ka Diroktorat kampus ban ngoros sorat sorat penteng ka'dhinto. Sorennah kaula sareng kancah nekah mangkat dha' mdhura naek kapal fery neng kenjeran amargha lebbhi semmak ban bharang se eghibah jareya bannyak. Lastarennah kaula dhepak neng pelabhuan neka saketar pokol 4 ban langsong mangkat dha' Kamal, Madhura. Depak neng kamal saketar pokol 5 sore sambih nengale tase' se perna. Akherrah kalagghunnah kaula sareng kancah mangkat lomba ban lastarennah pokol 1 seang. Pokol 1 seang neka kaula merenge pengomoman ban kaherrah menan Juara 2, Alhamdulillah Ya Allah sennnegah pora'alla.

Emotion: happy
Lamba' kulah toman ghaduwan pekkeran kadhinapah seh rassannah odhi' kadhibi' ban nge kost otaba ngarantau neng dhisannah oreng. Amargha rassannah akadhi cek sennengah ban bebas jaruah dhari reng seppo ban tan tretan se dhujan ngalanglang kaula meyos ka loar manabi e ajeg nak kanak amaen. tape samangken san le oneng rassannah a pesa ban odhi' kadhibi' sobhung tretan ban reng seppo se ngancaen amargha kodhu kuliah kaula sajhen ngarte artenna kabersamaan jaruah. Sa bulan kulah dhuka tape akherrah bisa sabbhar ban narema. Carannah kadhinapa ?. Se pertama, kodhu ghaduwan kasibughan tor pabennyak nelfon sareng atanyah kaberreh reng seppo ban tretan neng roma.

Emotion: sad
Dhelem odik riyah, kita pasti benyak olle kabher se senneng moso se seddi. Mon olle kabher senneng benyak dheri kita se pas abhegi kabher senneng a ruah dhek oreng sakitar engak kancah otabeh tatanggeh. Misallah buadaya aberik kakanan ka tatanggeh polanah la masok kehamilan 7, istilanah tujuh bulanan. Ariyah padeh engak abhegi kabher senneng dhe' oreng lain. Padeh engak misllah mon kita lulus ujian masok kampus, adhek salanah mon kita pas ngajhek ca-kancah ngakan otabeh nonton. Nraktir kancah riyah bisah maghebey kancah norok senneng mon kita olle kabher senneng. Selaen ma senneng kancah kiyah, nraktir kancah sesekali bisah mabhegus dhek kualitas hubungan se e kaandik. 

Emotion: happy
E bengkona engko` sateya ta` pera` bede koceng se dhaddhi keban obuan. Tape bede kiya tekos. Tekossa lebat lobangnga jedding ben ra koraan. Tekos jeriya bede se jhuling, tekos got ben tekos biasana. Ade` la ghelle` riya pera` kare tekos se biasa. Tekos got ben tekos jhulingnga la kaluar. tade` la panengnga be`eri bannya` oreng e bengko se long nolongi panengnga bede acarana tang Ebok persiapan mangkadhe umroh. Kabbhi oreng acerreng se bede e bengko, panengnga takerjhet. Ta` pera` ruwa, ye pas abhersean dapor, bede taena tekos bannya`, sampe` maso` ka buja. Ye e buang ben engko` bujana se ekenning ngingi`na tekos. Ongghu loppa se notopa buja. Eman bujana.

Emotion: disgusted
Biasaghi mekker se positif ka kabbhi masalah. Termasuk salah settongnga oreng mun operasiye kodhu tenang ben tao saongghuna kaghunaan operasi ghebey abe`na ka ade`na ruwa apa. Ta` kera kiya Dokter ruwa aghebey calaka ka oreng. Panengnga kan nyaba ruwa ta` bisa eghante. Sapa se terro mateya ben mate`e oreng se tade` hubunganna bi` abe`na dhibi`. Mun pekkeran la nyaman ben positif, maseh operasina sa raja apa ben resikona tengghi, ye bhakal pasrah kiya ka se Kobasa apa bhai hasil operasina. Ongghu apa bhai hali operasi kodhu e tarema maske nyake`e. Molaelah odi` se bannya` sokkora ka se Kobasa, paste bede pelajaran odi` ghebey abe`na dhibi`.

Emotion: fear
Toman sarah kulah nekah e pakon soro ngocak ka kklien manabii bhareng ngah neka lok bisa e ater melanah la ampon totoppah. namong sabenderrah neka, bharengah neka ternyata lok sengaja kenneng dhumpak ban geggher kalabhanancor. Kulah kan takok ghi, manabi kulah dhen bedhenin oreng ban ngomong ka oreng. Apettah se lok jhujur kalabhan ngomong. Napah pole neka neng kantor sadajana oneng kakakbbhi melana kulah ngomong adhabu ka klien jareya. Saenggha lajuh dhari paneka, kulah ban kancah kulah neka pabennyak istighfar bein neng kannak jaruah manabi abu dhabu ban ngalakone hal se tak sae, napah pole dhujen ngomong ka ooreng laen.

Emotion: fear
Perasaan tako` esuntik riya ye panengnga ngabes jharum suntik se lanjhang pas ejhujhuwa ka kole`. ta` pera` ruwa, bede sabab laen nak kanak kene` tako` esuntik panengnga bede otabe bannya` caca dari oreng se semma` otabe ca kancana mun "ampo nangis degghi` eghibe`e ka Dokter ma` le esuntik". Kalimat riyalah se sababaghi kanak ruwa tako` ka jharum suntik. pas gi` kene` biasana tao ka rassana mun sake`, ta` ende` pole asuntika. tape mun la raja biasana perasaan riya la elang. Ye todus pastena, masak la raja se nangisa polana esuntik. Sara ghellu nyamana ruwa. Salaen ruwa kiya bisa esababaghi panengnga bannya` kasus jharum suntik se korang bherseh alias mare e angghuy pas e angghuy pole. Ruwa bisa dari kasohna petugas medissa, pas loppa ta` aghante jharum suntik, pas bede kasus panyake` misalla. Dhaddhi reng oreng tako` pas asuntika. 

Emotion: fear
Engkok andik kakak sepopoh. Orengah kabit kennek jiah neng pndhuk tok, sampe dheddhih oreng kepercajeennah kyainah. Tang kakak riah ampo e sebbhut bang toyyib polanah jarang neng roma. Sittong bektoh teppak amantan, tang kakak riah kan orengah ampo ghileh. Terus sang amantan nangghek penyanyi akadik biasanah, Tapeh penyanyinah jiah nyanyi gambus. Bik instrumen instrumen ala Arab, suasana neng mantan jiah lebur ghebey atari. Pas penyanyinah toron panggung ben mesemmak dek mantan dek kuade. Tebhenah mereka ketelloh bedeh neng attaseh kuade. Sang penyanyinah kan lakek, jiah ngajhek male tang kakak atari. Pas tang kakak atari ongghuen sambih negghuk tanangah se binek. Penonton le heboh alek ghellek. Make penyanyinah anyanyi sambih mesem.

Emotion: happy
Andi' sapopo se apacaran ban oreng lake' morsal aherra noro' morsal. Sabellunna orenga pelak sara ban ahli ibada tape ghan abhareng maso pacarra terros aherra elang ibadana. Se paleng ekatako' engko' areya bakto tang sapopo ekaenga'e pas alaban ban cacana nyentak ka embu'en. Engko' tako' embu'en reya pas taloccor polana oreng mon la bhellis biyasana elang akal. Aherra ontong bakto ta' abit tang sapopo reya peggha' maso pacarra pas asapora ka embu'en. Ban acareta ka engko' jha' aba'en raja dhusa cora' ta' maso'a sowargha ban ta' andi' argha pole. Rassa tako' jiya polana la ta' praban ban bannya' dhusa ka rengtowa bini'en. Engko' ya ghun macellep poko' ta' elakone pole bhakal esapora dhusana.

Emotion: fear
Bede kiya caretana reng kotta otabe nak kanak kene` se ta` tao e ajag ka pasar ben tang Ebokna ka pasar pas ta` tao alalakon neng dapor, paste ye aserro ka bauna jhuko` se amis ben kole`na se lentat. Bede kanca kene`na engko` se ta` tao e ajag ka pasar ben negghu` koceng sampe` ka jeriya SMP. Jhet e manja ben reng tuana, panengnga jeriya juara kellas. Ta` usah alalakon ben noro` ka pasar. Akhirra pas SMA kuliah jeriya e ajag ka pasar bi` kancana sa kosan melle jhuko`, sakeng ta` tao agherep jhuko`, jeriya angka` tangan ngoca` mun abe`na ta` tao amassak pas notop elong panengnga bauna se amis. Kabbhi kancana malongo panengnga ta` tao bhelekka` ka dapor, jhet anakna mama ca`na.

Emotion: disgusted
Andi' bini dhujan ngakan rojhak kelang bakto ta' andi' panyaket magh melle kelang pas butolangan tolanga jhuko' manglah se tolanga raja ban tajhem pas cekka' e rung-gherrunganna dhala loka. Tadarina tolang ghella' ghali aherra entar ka Puskesmas kaangghuy epakalowar otaba eberri' obhat se bisa maelang tolang. Jha' mare ngeppel nase' pagghun ta' elang sanajjan oreng mon tapellang biyasana bisa elang mon ngakan pel-keppella nase'. Bakto dapa' ka Puskesmas koca'en perawatta ta' bisa ekala' polana dalem keng pas eberri' obhat se bisa malordu tolang ban antibiotik ma'le ta' sake'. Ghan kadhaddhiyan jiya tang bini pas tako' ngakan jhuko' ban ta' melle kelang ngangghuy manglah pole polana tako' butolangan pole. Mangkana mon ngakan jhuko' kodhu tengate tapellang otaba butolangan.

Emotion: fear
Defa la bedeh ning kelas akhir SMA. Tello bulen aghi' Defa ben cakancanah riyah lulus dheri SMA ben alanjut aghi ka masing-kasing kampus se epele. Defa apangrasah murung ben seddih saminggu riyah polanah parak apesaah moso kancanah la kenthel abit. Ning sittong bektoh defa amain moso kancanah riyah, defa pas a caretah mon samingguh riyah seddih. Ngeding caretah dheri defa kancanah pas norok seddi tapeh ghi' bisah saleng hibur. Defa so kancanah pas a jhenjien mon pagghun a luang aghi bektoh ghebey a amin bhereng sa kancaan. Samarenah acaretah Defa pas abek leggeh ben tak pateh seddi pole, kancanah kiyah bisa aberrik pangartean ka Defa. 

Emotion: sad
Se paleng penting dari jedding ghebey kennenganna merse`e abe`, nyaman pole mun jedding bherseh. Pajhet, mun neng jedding ruwa jhe` bit abit e dalemma, panengnga mun e dalem agama islam ye ca`na kennenganna jin. Tape ye kodhu pagghun e bherse`eh. Sela tao kennenganna jin panengnga muang hajat, ye bherse`eh, jhe` les males. Merse`e jedding kiya kawajibhan e dalem bengko. Mun jedding bherseh ben ro`om, kabbhi oreng laen se namuy misalla ye senneg. Mun jhaman sateya, bede se ta` angghuy ngin anginan, tape angghuy kipas alat se enga` kipas angin, pas atappa jedding e bangun lanjhang ka attas. dhaddhi e dalem jedding ruwa la eserrap bauna se ta` nyaman.

Emotion: disgusted
Bada parbhasan dari paraseppo seblako ekaenga'e maso engko'. Oreng se cakang long-molong bhakal soghi, oreng ajhar bhakal penter. Parbhasan dari paraseppo ghi' bhuru ta' congoco sakale. Mon kita atoro' nakso bhakal nespa apa pole melle bharang kalaban maksa sanajjan ta' andi' pesse. non-galanon apa pole ollena aotang ajiya sara taretan. Mayu molae dari setiya mon terro apa ango' long-molonga. Lakar ta' dhuli ekaolle tape Insha Allah mon tegghu pangaterrona pagghun eparenge kaghampangan kaangghu melle apa sekaterro. Engko' mare abhukteyaghi parbhasan ghella' ban ce' abhantona ka kaodi'an. Melle bharang ollena long-molong reya majhembhar odi' ta' marowet enga' otang apa pole ngala' bank. Ajiya nyeksa bhan bulanna 

Emotion: happy
Sapa se ta` senneng mun la tuntas ujian skripsina lambe`. Maseh ekoca` telat ` semester, tape mun bitongan tangan ye pera` telat 2 minggu an. Selaen mun lulus tepa` ka baktona ruwa yudisium, engko` gi` a daftar sidang. tape la ta` rapa, kabbhi la mare e jhalani, engko` akhirra sidang skripsi e paghampang ben lancar. Sidang ta` depa` sajham, tape 50 menit la e nyataghi lulus pas tanpa bede pateppaan pera` epateppa` tolesanna. Senneng olle Dosen Pembimbing ben Penguji skripsi se ta` terlalu ketat ben nyamanan orengnga. Mateppa` tolesan pera` saare pas mare ruwa langsung ka panjhilidhan. Beres lah, senneng ta` endi` tangghungan pole soal kuliah. 

Emotion: happy
Amargha kaula lok lolos dhari STAN akherrah kaula masok dha' PTN lebhat jalur SNMPTN, ban alhamdulillah eteremah ruah. Ngajalani selama setaon san le taon 2019 kaula terro norok STAN se kadukalennah. Akherrah bhakto jareya kaula nekat masok STAN pole ban norok tes tesan pole, makeh bhakto ajerreh kulah ban parsiabhannah kuah salama se taon jareya cokop nekken ka badhan dhibi'. Kaula akherrah noro' adaftar tes tesan jaruah. Teppak jareya ujiannah neng GKN jughan namong paneka lebbhi santai amargha kaula la ampon oneng daerah Sorbhaja daddhi lebbhi ghampang jaruah. Kaula mangkat dha' GKN kadhibi', saketar pokol 10 kaula masok roangan ban langsong ngangghuy sistem ghughur jaruah. Kaula akherrah masok dha' roangan ngerjaen tes paneka. TPA alhamdulillah lolos, nah TPU alhamdulilah jughan lolos, nah dephak dephak san TBI astaghfirulah geggher pole. 

Emotion: sad
Parkara sateya se bede e bhadhan Kepolisian soal rencana mate`e Brigadir Joshua. La bannya` reng tao mun otekka ruwa dari FS. Salah settong jendral bintang duwe`, se ca`na ngakona mate`e panengnga alakone pelecehan ka binina PC. Bannya` oreng arassa ta` maso` akal, panengnga Joshua se gi` ngode ta` kera ende` ka oreng se omorra enga` ebokna dhibi`, apapole binina jendral. Akhirra pangakoan dari kancana Joshua nyamana Richard se esoro nembak Joshua ngako kadhaddhian saongghuna. Kasus riya la rammi dari matena Joshua bulan Juni taon 2022 beeri`. Panengnga tako` epecat ben keluargana e ancam, jeriya aslina ta` ende`. Masak ra engko` riya posang mateana Joshua, jereng engko` pera` polisi babah, ye engko` ta` bisa alaban jendral.

Emotion: fear
Teppak jiah kiah bapak eng Lilo jarang ngakan. Sabbhen areh selama seminggu jiah keng keluar kamar mon perloh dek jeddeng ben ngakan. Ngakan bhein nek sekaleh. Padahal teppak jiah oreng se kennengen covid-19 le bennyak. Mon sajen stres bisa bisa sajen toron imunnah ben legghis sakek. Bapak eng Lilo stres sarah polanah lok taoh odik ke adek eng deemmah. Tebhenah ajiah ngerassah sala dek bineh bik anak eng.Bapak eng Lilo mekker jhek abek eng e kenneng PHK teppak keluarga bhuto bennyak biaya sarah. Abangah Lilo komat, ebok eng Lilo semmoh lok nyaman abek. Lilo bhingong keluarganah teppak terpuruk sarah deiyyeh.

Emotion: sad
Ca`na mun kakanan gheddhe` la ta` sangajjha gheggher pas ekennengan begh bherseh gi` ta` arapa, panengnga gi` bisa ebherse`e, tape mun la gheggher e tanah se becca pas abit, leddhuk, ye jhe` kala`. Engko` abiasaaghi ka anakna tang Ghuruna engko` se lambe` gi` omor duwe` taon ben se bhuru bisa ajhalan pas kakananna gheggher, pokok ta` gheddhe` sara bi` bhuruan gheggher ye langsung ebecco, tape mun la sakerana e abes mata ta` nyaman, ye langsung ebuang ka kennenganna rombu. Kakanan se gheddhe` panengnga perantarana koman. Mun nak kanak kene` saomoranna jeriya imunna kan gi` korang kuat, ghampang ekenning panyake` enga` mencret, alergi, batok, pilek, ben panas.

Emotion: disgusted
Mara kabbhi reng tua jhaman sateya jhe` pera` nak kanak dhudhui ka HP malolo, tape ajhari anakna dhasarra bela diri. Ghebey tameng ben olahraga soalla mun bede apa-apa pas kaluaran ye bisa e atase. Ye sajjhana niatta ghebey nak kanak ma` senneng ka olahraga ben ye salah settong olahraga sunnahna Kanjeng Nabi Muhammad SAW. Bela diri riya ye bisa abentuk karakterra nak kanak molae kene` sampe` raja. Lebbih mandiri ben pekerja keras biasana mun oreng se senneng bela diri. Nyaman kiya ye ghebey oreng se misalla e begal otabe e rampok pas lan jhalanan. Bhakna ye mun bisa reng pejabat ruwa kodhu tao bela diri ma` le mun e ancam ghebey ngungkapaghi korupsi otabe kejahatan e Pamarentahan ta` mabahaya abe`na.

Emotion: fear
Are Jum'at reya are pasaran e pasar Kedungdung Kabupaten Sampang. Sabbhan toman ngajahar e Dhisa Nyaromot Kecamatan Kedungdung Kabupaten Sampang ban tapareppek maso macet lanjhang sara. Tape se nyamana pasar pengghir jhalan ya pagghun ban-saromban ta' tao tengka. Bakto la ta' neng ajhalan sakale aherra bada polisi se ngawal ban ngaghuy sapeda motor negghu' kol-tokol alembek ka lao' ka daja. Tape pas bada oreng gar-jalanggaran nabra' engko' polana para' ekennengnga tokol maso polisi. Margha terro etarjha'a bi' engko' tape mekker tako' pas eyamba' e are laen polana engko' oreng manca ban edissa kennengnganna reng-oreng se lebur carok ban nyilep. Etembhang noro'e nakso dhaddhi engko' ango' ngala bhai nabang salamet.

Emotion: angry
serah se lok sennengah manabi olle pesse dhari sempenan dhibi'. Aseksah se lok terro ajhajannah ban hemat sarah dele naleeh tabuk. Sadhajana oreng lakar terro ghaduwan paapah. Kaulah neka rajin sarah manabi soal nyempen, napapole ghabay dalam jangka lanjhang pastinnah kulah lebbhi nyempen dha' emas otaba ghaduwan portofolio saham jughan. Daddhi pesse aneka ajhalan nyareh pesse laen, kita cokop nyempen bisaos ban olle kaontongannah jareya mangken. Benne samangken ghi, mangken dhalem 5 taonan ka attas, sampeyan bisa mukteaaghin apah SE ekelakoh pesse jareya. Ghi Alhamdulillah manorot kaula neka a hasel Sarah daripada pesse neng neng. Daddhi tretan ayoh molae ajher investasi.

Emotion: happy
Oreng tako' esuntek reya lakar la biyasa sanajjan ta' tao apa se ekatako'. Tape mon tang ana' reya helap sara, eberri' obat bhai teppa'en sake' panas along-lolong. Apa pole bakto sake' tipes bada e romasake' pas bada perawat maso' negghu' suntekghan. Ghun dapa' e labang la nanges acerreng sanyarenga. Bakto esuntekgha abhuk-ghlubuk ce' messe'en dhala nangghin tegghu' oreng lema'. Mon ta' etekghu'i ya pas ta' bisa esuntek ban obhat ta' bisa maso'. Sanajjan ate ta' tegha polana acerreng ya bi' engko' eja-kaja negghu' etembhang ta' dhuli baras pas lebbi sossa pole. Aherra bi' engko' epos-aposse in-mainan ko'-jhuko'an ma'le ta' lako nanges.

Emotion: fear
Neng keluargana engko`, se bejhi`en ruwa tang Ebok. Ebok ruwa ta` bisa ngeding kata-kata se berhubungan ben bharang se mabejhi`. Pas bakto ruwa bede acara rekreasi neng malang, pas engko` TK. Engko` ta` biasa ajhalan jhauh, dhaddhi neng bis engko` toju` e korseh nomer duwe`. Aslina tang Ebok ye aota`an, tape mash toju` e nomer duwe`, pokok e pengghir ye kuat bhai ta` mabu`an. Pas depa` ka Pasuruan engko` jhagha. Engko` pas langsung ngota, panengnga tabu` la ta` nyaman. Marena ngota langsung eberri` minyak kaju pote e bagiyan tabu` ben esoroh nyium minyak kaju potena kiya. Pas ta` abit, panengnga tang Ebok nangale engko` ngota, ye noro` ngota kiya, bannya` sampe` ngotana.

Emotion: disgusted
Kakastaan se elakoneh neka manabi la ampon e dhingghal sareng reng seppo se kadhuwa'. Melanah hal jareya tantonah nak kanak neka lok kengeng bisa e odhi'in pole melanah la ampon sobhung. Papaserah se ngalakone reng seppo tor ngadhinggal epon kabadaannah lakar kakastaan se paleng rajeh. Melanah oreng seppo neka lantaran se paleng sampeyan onenge kabadha'annah tor adhinggal epon salanjhangan lakar kodhu bedeh se eka'areb. Melanah epon jughan reng seppo lakar lok sala ngotos sampeyan manabi bedeh parlonnah. Cokop asampeyan bhejeng bein ka reng seppo tor asalemed menta ka guste Allah melanah neka lakaran la daddhi lantaran manossah dhusah ban ollenah soargha neng akherat bhekkal mangken.

Emotion: sad
Mon terro atemmowa maso se ekasennengnge reya sanajjan ta' bisa nabang entare ka Kennengngan se segghut e datengnge. Contona engko' katemmo maso Pa' Seno Gujiro Ajidarma e Jogja sennengnga tada' pada. Pa' Seno reya bannya' dhaddhi inspirasi ban pandhumanna bagina sastrawan kaangghuy noles Carpan otaba puisi. Se ta' bisa ekaloppae dari Carpanna iya areya dalem buku se bhul-ombhulla "Sepotong Senja Untuk Pacarku". Bada okara se segghut eghabay ca'-oca'an iya areya "Alina yang manis paling manis dan akan selalu mani." mon emadhuraaghi dhaddhi Alina se manis paleng manis ban bhkal malolo manis ekaghabay arayu otaba aghudha na'-kana' bini'. Keng emanna ta' kajapo' se afotowa bhareng Pa' Seno e Jogja. Se dhaddhi karakterra Pa' Seno tolesanna se mon ebaca cora' anyanyi ban landay, tape orenga aobu' lanjhang se osomma reya e taon sangangpolowan sampe' setiya pagghun ta' aoba 

Emotion: happy
Dhari lamba' ghi' kanak kaula lakar ane kedhibi' ruah dhari tan tretan laennah. Toman bhakto pokol 3 lagghu, teppak man nyamannah tedhung, kuleh sareng ebhu e soro noro' ke pasar se wel juwelleh, tapeh lok olle le bele ke alek. nah, sakeng dhari terronnah noro' ebhu kaula jeh sampe' ngerrem neng budinnah roma amargha bhik alek neka esareh bede dhimmah kulah. Akherrah kaula buruh ke budinnah roma se eka'dhimmah jyah bedeh koburen. Ya Allah ya robb... bhakto kulah la ngerrem mak pas bedeh oreng binek nanges, kaula dhuli buruh ka roma ban ngerrem neng budinnah labhang lajuh abelih pole ka ebhu. Tape ontongah alek capok tedhung pole, yella langsong asenampel ka ebhu se abhejeng, sakeng dari takok'eng.

Emotion: surprise
Kabhi oreng toman olle kabher bahagia. Sabegien e raya aghi kadhibik, sabegien e raya aghi moso kaluarga. Bede sittong cara lain se bisah arayaaghi kabher bahagia ben masenneng oreng lain, aruah ngadaaghi syukuran otabeh kan-ngakan moso nak jetem. Nyambih kakanan nyaman otabeh aghebey pesta nik-kinik ka panti asuhan riyah masenneng benyak oreng. Otamanah nak kanak jetem se bedeh ning panti. Benyak nak kanak riyah se korang pojhur, misal tak andik reng tuah otabeh andik reng tuah tapeh reng tak andik. Nak kanak riyah rang-rang olle hal se lebur engak hadiah mon ulang taon otabeh syukuran kan-ngakan mon juara kelas. Dehdih adek roginah mon kita kadheng nyambih kakanan nyaman dhek panti asuhan. 

Emotion: happy
Bedeh sala setong reng seppo se maghabay anak eng neka nanges teppak bhakto neng sakolaan pan pole jareah bedeh praktek a langngoy neng kolam rennang. Daddhi sadhajan neka reng seppo kodhu tengale ban kodhu entar sadhaja. Pan saponapan neka badha se senneng nengale potrana se alangngoy namong tak jarang jghan bedeh reng seppo neka se ghaduwan antusias melanah anak eng neka kodhu bisa alangngoy ban a praktek secara langsong. Bedeh anak se nanges melanah ghaduwan pengalaman toman telellep neng kolam bhakto jareya ghi' kanak. Sareng reng sepponah neka e paksah ghebey nyoba' ban nyejhel jaruah, namong carannah neka sala. Mnabi manorot kulah neka sadhajana nek kanak berhak nanto aghin apah se eka kareb, manabi takok jha' paksah ghellun namong berri' aghin pangertean.

Emotion: fear
Deri kennek deri sekolah ben roma kita e ajherin ghebey nabung. Selae ngebiasaaghi abek dhibik male hemat, nyabek sebegien pesse ternyata bennyak manfaatteh. apah pole mon hedeh le tamba tuah ben andik penghasilen dhibik. Rutinitas nabung teppak eng kennek lambek jhek sampe e buweng, yeh! Kadik teppak eng hedeh terro sittong bhereng, tapeh emannah pesse neng dompet jheu deri kata cokop. Nah hedeh bisa molaen nabung keadek. lakar bhereng se e katerroen lok bisa langsung e bellih, tapeh seenjek eng hedeh lok kodhu ngenjhem dek man - kamman, kan? Selaen jiah bedeh kiah bennyak manfaat laen se bisa e olle'en mon hedeh mutusaghi ghebey nabung keadek seghilok eng melleh sesuatu.

Emotion: happy